CELEX: 22018D1527
Language: ro
Date: 2018-09-28 00:00:00
Title: Decizia nr. 3/2018 a Comitetului ambasadorilor ACP-UE din 28 septembrie 2018 de acordare a descărcării de gestiune directorului Centrului tehnic pentru cooperare agricolă și rurală (CTA) cu privire la execuția bugetului acestuia pentru exercițiile financiare 2007-2016 [2018/1527]

12.10.2018   
               
               
                  RO
               
               
                  Jurnalul Oficial al Uniunii Europene
               
               
                  L 256/119
               
            
         DECIZIA NR. 3/2018 A COMITETULUI AMBASADORILOR ACP-UE
         din 28 septembrie 2018
         de acordare a descărcării de gestiune directorului Centrului tehnic pentru cooperare agricolă și rurală (CTA) cu privire la execuția bugetului acestuia pentru exercițiile financiare 2007-2016 [2018/1527]
         COMITETUL AMBASADORILOR ACP-UE,
         având în vedere Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte (1), în special articolul 3 alineatul (4) din anexa III la acesta,
         având în vedere Decizia nr. 3/2006 a Comitetului ambasadorilor ACP-CE din 27 septembrie 2006 privind Regulamentul financiar al Centrului tehnic pentru cooperare agricolă și rurală (CTA) (2),
         având în vedere situațiile financiare ale Centrului tehnic pentru cooperare agricolă și rurală pentru exercițiile financiare 2007-2016, adoptate la 31 decembrie în fiecare dintre anii cuprinși în perioada sus-menționată,
         având în vedere rapoartele auditorilor privind conturile centrului pentru exercițiile financiare 2007-2016,
         luând act de răspunsurile directorului centrului la observațiile formulate de auditori,
         întrucât:
         
                     (1)
                  
                  
                     Veniturile centrului pentru exercițiile financiare 2007-2016 au constat în principal în contribuții de la Fondul european de dezvoltare în valoare de 20 148 346 EUR pentru 2007, de 17 812 007 EUR pentru 2008, de 16 334 434,15 EUR pentru 2009, de 22 132 300 EUR pentru 2010, de 17 556 601 EUR pentru 2011, de 19 776 871 EUR pentru 2012, de 22 327 270 EUR pentru 2013, de 25 656 397 EUR pentru 2014, de 15 177 000 EUR pentru 2015 și de 16 859 000 EUR pentru 2016.
                  
               
                     (2)
                  
                  
                     Execuția globală a bugetului centrului de către directorul acestuia pentru exercițiile financiare 2007-2016 a fost de așa manieră încât ar trebui să i se acorde acestuia descărcarea de gestiune cu privire la execuția bugetului pentru exercițiile respective,
                  
               DECIDE:
         
            Articol unic
            Comitetul, pe baza rapoartelor auditorilor și a situațiilor financiare pentru exercițiile financiare corespunzătoare, acordă directorului Centrului tehnic pentru cooperare agricolă și rurală descărcarea de gestiune cu privire la execuția bugetului acestuia pentru exercițiile financiare 2007-2016.
         
         
            Adoptată la Bruxelles, 28 septembrie 2018.
            
               
                  Pentru Comitetul ambasadorilor ACP-UE
               
               
                  Președintele
               
               Ammo Aziza BAROUD
            
         
         
            (1)  JO L 317, 15.12.2000, p. 3.
         
            (2)  JO L 350, 12.12.2006, p. 1.